CELEX: 62016CN0080
Language: da
Date: 2016-02-12 00:00:00
Title: Sag C-80/16: Anmodning om præjudiciel afgørelse indgivet af Tribunal administratif de Montreuil (Frankrig) den 12. februar 2016 — ArcelorMittal Atlantique et Lorraine mod Ministre de l’Écologie, du Développement durable et de l'Énergie

18.4.2016   
            
            
               DA
            
            
               Den Europæiske Unions Tidende
            
            
               C 136/18
            
         Anmodning om præjudiciel afgørelse indgivet af Tribunal administratif de Montreuil (Frankrig) den 12. februar 2016 — ArcelorMittal Atlantique et Lorraine mod Ministre de l’Écologie, du Développement durable et de l'Énergie
   (Sag C-80/16)
   (2016/C 136/24)
   Processprog: fransk
   
      Den forelæggende ret
   
   Tribunal administratif de Montreuil
   
      Parter i hovedsagen
   
   
      Sagsøger: ArcelorMittal Atlantique et Lorraine
   
      Sagsøgt: Ministre de l’Écologie, du Développement durable et de l'Énergie
   
      Præjudicielle spørgsmål
   
   
               1)
            
            
               Har Europa-Kommissionen tilsidesat artikel 10a, stk. 1, i direktiv 2003/87/EF (1) om regler for fastsættelsen af ex ante-benchmark og navnlig målet om at sikre energieffektiv genvinding af spildgasser og muligheden for at tildele gratiskvoter i tilfælde, hvor der fremstilles elektricitet af spildgasser, ved ikke i afgørelse 2011/278/EU (2) at lade emissioner fra genvundne spildgasser i forbindelse med elproduktion indgå i benchmarkværdien for varmt metal?
            
         
               2)
            
            
               Har Kommissionen tilsidesat den forpligtelse til at anvende de mest nøjagtige og mest ajourførte tilgængelige videnskabelige data, som påhviler den, og/eller princippet om god forvaltning ved i denne afgørelse ved fastsættelsen af benchmarket for varmt metal at støtte sig på de data, der fremgår af »BREF« for jern- og stålproduktion og »LDSD 2007«?
            
         
               3)
            
            
               Påvirker Europa-Kommissionens valg i afgørelse 2011/278/EU, såfremt dette måtte anses for godtgjort, om i forbindelse med fastsættelsen af benchmarket for sintret malm at medtage en fabrik, der både fremstiller sintret malm og pellets, i referenceanlæggene, lovligheden af denne benchmarkværdi?
            
         
               4)
            
            
               Har Kommissionen tilsidesat begrundelsespligten i artikel 296 i traktaten om Den Europæiske Unions funktionsmåde ved ikke specifikt i denne afgørelse at redegøre for grunde til dette valg?
            
         
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EØS-relevant tekst) (EUT L 275, s. 32).
   
      (2)  Kommissionens afgørelse af 27.4.2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (meddelt under nummer K(2011) 2772) (EUT L 130, s. 1).